projecte-aina/catalan_government_crawling huggingface dataset:
Conte de l'escriptor Joan Barril pensat per ser compartit per petits i grans.
L'objectiu és ajudar la família a educar els nens i nenes de 6 a 10 anys en la seguretat viària.
Els protagonistes són la Paula i en Pere, que comencen jugant amb la bici i el patinet al passeig, una actitud que pot molestar a altres ocupants de la via.
Aquest conte està disponible en suport físic i es pot sol·licitar contactant amb el servei territorial de Trànsit que us correspongui.
Aquesta guia de mobilitat segura es dirigeix als educadors i educadores d'activitats de lleure i persegueix un objectiu doble.
D'una banda, vol ser una guia manual que orienti de manera bàsica els educadors i educadores sobre com moure's amb el seu grup de manera segura, tenint en compte que qualsevol activitat, per senzilla que sigui, comporta un risc que els monitors han de conèixer.
Per això, quan el grup s'ha de desplaçar a peu o amb bicicleta o, fins i tot, quan ha de fer servir un mitjà de transport públic (tren, autobús, metro...), cal adoptar tot un seguit de mesures de seguretat que els responsables del grup han de conèixer.
D'altra banda, la guia també vol oferir recursos didàctics perquè educadors i educadores puguin treballar amb els seus grups diversos aspectes d'educació per a la mobilitat segura, que ajudin a sensibilitzar i millorar la seguretat d'infants i joves.
Aquest recurs també està disponible en suport físic i es pot sol·licitar contactant amb el servei territorial de Trànsit que us correspongui.
Mobilitat segura en el lleure educatiu
Llibre adreçat als educadors viaris que ofereix una perspectiva completa de l'educació per a la mobilitat segura: té en consideració l'adquisició de conceptes i habilitats i el desplaçament de les actituds, i especifica la importància de les emocions en tot aquest procés.
És una proposta pedagògica que facilita a les persones, a través de la consciència i l'anàlisi, la creació, l'augment i la consolidació d'unes conductes més segures i socialment més útils.
Aquest llibre també està disponible en suport físic i es pot sol·licitar contactant amb el servei territorial de Trànsit que us correspongui.
Tercer volum de la sèrie Programar des de la GEMS.
Es tracta d'un recull d'unitats didàctiques adreçades a tots els públics (infants, joves, professionals, gent gran, famílies i professorat).
El manual ha estat elaborat i posat en pràctica per un col·lectiu de monitors d'educació viària de les policies locals de Catalunya i del cos de Mossos d'Esquadra, sota la direcció d'un equip multidisciplinari d'especialistes en formació i educació.
Introdueix canvis respecte als materials anteriors.
Aquest recurs, que consta d'un quadern i d'un CD, també està disponible en suport físic i es pot sol·licitar contactant amb el servei territorial de Trànsit que us correspongui.
Aquest manual recull 15 programacions d'educació per a la mobilitat segura que arriben a tots els grups d'edat, des dels infants fins a la gent gran.
Aquest material es caracteritza pel seu dinamisme, de la mateixa manera que el primer volum de Programar des de la GEMS.
El manual ha estat elaborat i posat en pràctica per un col·lectiu de monitors d'educació viària de les policies locals de Catalunya i del cos de Mossos d'Esquadra, sota la direcció d'un equip multidisciplinari d'especialistes en formació i educació.
Aquest recurs, que consta d'un quadern i d'un CD, també està disponible en suport físic i es pot sol·licitar contactant amb el servei territorial de Trànsit que us correspongui.
Aquest manual per al formador conté 25 programacions d'educació per a la mobilitat segura que abasten tots els grups d'edat, des dels nens de 5 anys fins a la gent gran, sempre amb dinamisme.
La diversitat de temàtiques, de mètodes i recursos el fa útil a l'hora d'aplicar-lo, però també pot servir de base per elaborar propostes noves.
Bona part del material ha estat elaborat i posat en pràctica per un col·lectiu de monitors d'educació viària de les policies locals de Catalunya i del cos de Mossos d'Esquadra.
Aquest recurs també està disponible en suport físic i es pot sol·licitar contactant amb el servei territorial de Trànsit que us correspongui.
Fullet que conté consells per a l'autoprotecció dels vianants d'edat avançada, un dels col·lectius que pateixen més els accidents de trànsit i les seves conseqüències.
L'objectiu principal és que la gent gran reflexioni sobre les seves capacitats i els seus límits i adapti el seu comportament viari a aquestes capacitats i a l'entorn.
El material ofereix punts per debatre els elements de seguretat i per ser conscients de la pròpia responsabilitat en una mobilitat segura i sense riscos.
Aquest fullet està disponible en suport físic i es pot sol·licitar contactant amb el servei territorial de Trànsit que us correspongui.
Aquest targeta recull consells per millorar la seguretat de les persones que van amb bicicleta.
L'objectiu és conscienciar de la responsabilitat i el paper que tothom té en la prevenció dels accidents.
A l'altra, s'hi troben normes i recomanacions per a totes les persones que condueixen, ja que s'ha de compartir l'espai públic i conviure d'una manera respectuosa.
Aquest material està disponible en suport físic i es pot sol·licitar contactant amb el servei territorial de Trànsit que us correspongui.
La guia "La seguretat en els desplaçaments amb vehicles durant la jornada de treball" s'adreça als tècnics de prevenció de riscos laborals, als empresaris i als treballadors i informa sobre els factors de risc i les mesures de seguretat i salut necessàries per lluitar contra els accidents de trànsit que es produeixen durant la jornada de treball.
D'altra banda, la guia "La seguretat en els desplaçaments per anar i tornar de la feina" és una publicació orientada a la millora de la seguretat viària en els desplaçaments per anar i tornar de la feina.
S'adreça a les empreses i els seus interlocutors, així com als tècnics de prevenció, amb l'objectiu d'informar-los sobre els factors de risc i el context que engloba els accidents de trànsit laborals en els desplaçaments per anar i tornar de la feina.
Ambdues guies contenen dades d'accidentalitat, un recull de tot el marc normatiu i els principals factors de risc relacionats amb les condicions de treball i la conducció, d'una banda, i amb els relacionats amb l'organització del centre de treball i la gestió dels desplaçaments per anar i tornar de la feina, de l'altra.
També s'hi poden trobar mesures adreçades a reduir l'accidentalitat amb propostes d'accions que poden dur a terme tant l'empresa com els treballadors.
Aquests recursos també estan disponibles en suport físic i es poden sol·licitar contactant amb el servei territorial de Trànsit que us correspongui.
Es tracta d'un reportatge que recull testimonis de joves accidentats i dels seus familiars que expliquen el seu cas concret i donen a conèixer les lesions que afecten el sistema nerviós central i les seves repercussions, tant en la vida quotidiana com en els projectes de futur.
Aquest recurs també està disponible en suport DVD i es pot sol·licitar contactant amb el servei territorial de Trànsit que us correspongui.
Vídeo i còmic que permeten aprofundir en la problemàtica de la mobilitat per motiu de missió.
És un suport didàctic tant per als mateixos conductors professionals com per als tècnics de seguretat viària i de prevenció de riscos laborals.
L'objectiu és oferir un suport pedagògic per aprofundir en la problemàtica dels accidents de trànsit en jornada.
El vídeo està format per tres parts:
El format còmic, amb el nom Cròniques de la mobilitat.
Missió conduir, va adreçat directament als conductors.
Es tracta d'una història que recull conductes de risc habituals dels conductors en el temps de treball i proporciona pautes concretes de prevenció.
Vídeo divulgatiu sobre l'ús dels reflectors per augmentar la visibilitat sobretot durant els desplaçaments nocturns.
L'objectiu és conscienciar els vianants de la importància de fer-se veure.
Cal tenir en compte que els reflectors ens poden fer visibles a uns 150 metres quan els il·luminen els fars d'un automòbil en plena foscor, de manera que els conductors tenen més possibilitats de reacció.
A la nit, a la carretera, és obligatori que els vianants utilitzin reflectors.
Aquest recurs també està disponible en suport DVD i es pot sol·licitar contactant amb el servei territorial de Trànsit que us correspongui.
Llibre de Montserrat Domènech i Eduard Estivill destinat als pares i mares amb fills en edat adolescent.
La publicació recull situacions reals de la vida dels adolescents, especialment aquelles relacionades amb la conducció i la mobilitat.
Aquest recurs està disponible en suport físic i es pot sol·licitar contactant amb el servei territorial de Trànsit que us correspongui.
Manual per als conductors de moto i d'escúter que recull pràctiques recomanades als usuaris d'aquests vehicles per conduir d'una manera segura i responsable.
Els capítols tracten aspectes com ara el manteniment del vehicle, l'equipament, els estils de conducció o com afrontar algunes situacions difícils.
Cada apartat conté quadres resum amb els conceptes més importants a recordar, així com dibuixos i fotografies que il·lustren el contingut.
Material compost per un vídeo i un còmic de seguretat viària a l'entorn laboral.
Se centra en la prevenció d'accidents en desplaçaments in itinere, és a dir, en anar i tornar de la feina.
El vídeo permet aprofundir en la problemàtica de la mobilitat per motiu in itinere i consta de tres blocs de treball.
És un suport didàctic tant per als mateixos conductors com per als tècnics de seguretat viària i de prevenció de riscos laborals.
Material que forma part de la campanya del Servei Català de Trànsit "Al cotxe, primer Clac i després Rum" per fomentar l'ús dels sistemes de retenció infantil entre els menors de 7 a 11 anys.
L'objectiu és consolidar l'hàbit entre els infants de la necessitat d'anar sempre cordats en el vehicle, conscienciar les famílies de la importància d'utilitzar correctament els sistemes de retenció infantil i continuar reduint les xifres de lesions i mort en menors de 12 anys com a conseqüència d'un accident de trànsit.
Programa formatiu per a nens i nenes de 10 a 12 anys que consta d'un quadernet amb un qüestionari i informació per a ciclistes, i un quadernet amb activitats.
Es proposa que els participants responguin el qüestionari inicial, amb 20 preguntes, per conèixer el seu comportament com a ciclistes.
El qüestionari s'utilitza per reflexionar sobre el nivell de risc i de seguretat.
En el mateix quadern hi ha informació útil pels ciclistes.
Seguint el quadern d'activitats, es plantegen treballs individuals i en grup que pretenen analitzar com podríem augmentar la nostra seguretat.
Aquest recurs està disponible i es pot sol·licitar contactant amb el servei territorial de Trànsit que us correspongui.
Programa formatiu per a nens i nenes de 10 a 12 anys que consta d'un quadernet amb un qüestionari i informació per a vianants, i un quadernet amb activitats per augmentar la seguretat per a vianants i ciclistes.
Es proposa que els participants responguin el qüestionari inicial per conèixer el seu comportament com a vianants.
El qüestionari s'utilitza per reflexionar sobre el nivell de risc i de seguretat quan es va a peu.
En el mateix quadern hi ha informació d'interès per al vianant.
Seguint el quadern d'activitats, es plantegen treballs individuals i en grup que pretenen analitzar com podríem augmentar la nostra seguretat.
Aquest recurs està disponible i es pot sol·licitar contactant amb el servei territorial de Trànsit que us correspongui.
Conjunt d'il·lustracions amb diferents situacions de mobilitat.
Es tracta que els nois i noies analitzin l'entorn i identifiquin i valorin el risc.
És un material ideal per treballar a l'aula.
Afavoreix la reflexió del grup i permet comparar situacions que, en si mateixes, no són una infracció, però que poden comportar una situació de risc.
Es pot fer servir amb el material adaptat per treballar a l'aula amb pissarra electrònica.
També està disponible en suport físic i es pot sol·licitar contactant amb el servei territorial de Trànsit que us correspongui.
Col·lecció de dibuixos animats dirigits a nens i nenes d'entre vuit i deu anys amb la finalitat que serveixin com a element de suport a les activitats d'educació per a la mobilitat segura.
Són set capítols que poden servir per generar una reflexió i un debat, o bé per oferir unes situacions que ajudin els estudiants a tenir una opinió i prendre decisions més endavant.
A més, els dos últims capítols s'acompanyen d'un quadernet amb vinyetes de les situacions que surten a cada història.
Aquests quadernets estan disponibles en suport físic i es poden sol·licitar contactant amb el servei territorial de Trànsit que us correspongui.
Joc que consta d'una moqueta gegant i diversos cartrons amb imatges de personatges.
Els nens i nenes de 3 a 8 anys poden col·locar-se a sobre i "viure" diverses situacions de mobilitat en un poble imaginari.
La moqueta representa un espai urbà amb els seus elements bàsics, comuns i característics (cases, carrers, avingudes, mitjans de transport, senyals de trànsit, papereres...) i serveix de suport per col·locar-hi imatges que expliquen diferents accions de la vida quotidiana a qualsevol poble o ciutat.
El docent pot explicar diverses escenes (hi ha un conte que es pot llegir) i els nens i nenes col·loquen els diferents personatges a la moqueta.
Es tracta d'analitzar tots plegats quines són les accions correctes i incorrectes, i preveure els riscos que poden sorgir.
Conté un dossier per al formador/a amb propostes didàctiques i fitxes de valoració.
Aquest recurs està disponible i es pot sol·licitar contactant amb el servei territorial de Trànsit que us correspongui.
L'embaràs no acostuma a ser un obstacle per als desplaçaments en automòbil.
Tot i que sempre cal extremar la precaució en la conducció, durant l'embaràs és especialment important.
La millor manera de protegir el futur nadó és la protecció de la mare.
El cinturó de seguretat és un dels elements que mai s'ha d'oblidar.
Contràriament a la creença més estesa, el cinturó no fa cap mal al nadó si es fa servir correctament.
En cas de col·lisió, l'ús adequat del cinturó de seguretat contribueix a reduir l'impacte del cos de la dona embarassada contra el volant i altres elements del vehicle, protegint-la a ella i al fetus davant de possibles lesions.
El cinturó és obligatori durant tot l'embaràs i no hi ha cap exempció d'ús.
Alguns consells que poden seguir les embarassades per gaudir d'una conducció sense riscos són:
Els projectes de camí escolar són iniciatives per fomentar que infants i joves facin el seu recorregut diari de casa a l'escola a peu o amb bicicleta i de manera autònoma, és a dir, sense acompanyament adult.
Tot i que aquest sigui l'objectiu fonamental, els camins escolars són també un bon punt de partida per abordar reptes més amplis que han d'afrontar els nostres pobles i ciutats, com són l'assoliment d'un model de mobilitat més sostenible i la reflexió respecte al dret dels infants a la ciutat.
Trobareu més informació al dossier tècnic.
Tots els menors d'edat han de portar cadireta?
Aquests són alguns dels dubtes que podem tenir sobre els sistemes de retenció infantil (SRI).
Els menors d'edat amb una alçada igual o inferior a 135 centímetres han d'utilitzar sistemes de retenció infantil i col·locar-se en els seients del darrere del vehicle.
Excepcionalment, poden ocupar el seient davanter, sempre que utilitzin sistemes de retenció infantil homologats degudament adaptats a la seva talla i pes, en els casos següents:
Vídeos amb històries per a joves de 12 a 14 anys
Vídeo amb històries per a joves de 14 a 16 anys
Una història sobre riscos a la moto
Dos nois competeixen amb el ciclomotor
Vídeo adreçat a joves sobre l'ús de reflectors
Història sobre l'alcohol i la mobilitat
Vídeos amb programacions sobre l'alcohol i la conducció
Joc de sobretaula sobre la bicicleta
Còmic sobre la moto i el ciclomotor
Vídeo amb testimonis de joves accidentats
Qüestionari sobre el ciclomotor
La millora de la seguretat viària en l'entorn laboral és una de les fites del Servei Català de Trànsit per reduir el nombre total d'accidents de trànsit.
A Catalunya, cada any hi ha més de 30.000 víctimes per sinistre viari, un 40% de les quals són víctimes de trànsit en l'entorn laboral, i gairebé la meitat dels accidents mortals a la feina són per sinistre viari.
En aquest context, el Servei Català de Trànsit ha impulsat diverses accions, com ara cursos d'autoaprenentatge virtual sobre els accidents de trànsit in itinere per a tots els treballadors de l'Administració o els cursos presencials de seguretat viària en jornada per a col·lectius de conductors en diferents organismes, i s'han editat dues guies: La seguretat en els desplaçaments per anar i tornar de la feina i La seguretat en els desplaçaments amb vehicles durant la jornada de treball.
Recentment s'ha publicat a l'Infotrànsit un article que explica com monitors del cos de Mossos d'Esquadra eduquen els adolescents perquè redueixin conductes de risc i es moguin amb més seguretat.
No els venim a alliçonar sinó que busquem que s'adonin que és a les seves mans prendre decisions correctes que no posin en risc la seva seguretat".
L'any 2010, 40 joves d'entre 16 i 25 anys van morir en accidents de trànsit a les carreteres catalanes.
Aquesta xifra s'ha reduït en un 50%.
L'educació i la formació són determinants per reduir la sinistralitat juvenil i per fomentar l'adquisició de conductes segures.
Targeta amb consells per anar amb bicicleta i amb altres vehicles
Videojoc que simula un recorregut amb bicicleta
Vídeo de reflexió sobre l'espai de vianants i ciclistes
Joc de taula amb preguntes sobre la bicicleta
Vídeos sobre la primera excursió amb bicicleta d'un infant
Qüestionari de reflexió per a ciclistes de fins a 12 anys
Dossier amb recomanacions per fomentar els camins escolars
Conte per ajudar les famílies en l'educació viària
Dilema sobre l'ús infantil de la bicicleta a la carretera (10-12 anys)
Dilema que contraposa la norma i la pressió de grup (10-12 anys)
Vídeo per reflexionar sobre l'espai de joc (fins a 10 anys)
El Servei Català de Trànsit i l'Escola de Policia de Catalunya posen en marxa les noves edicions de cursos per a monitors/ores d'educació viària.
A través de la reflexió, l'experimentació, l'anàlisi i el treball en grup, els i les participants poden conèixer tècniques i recursos pedagògics i millorar les seves competències en educació per a la mobilitat segura.
Aquests cursos s'adrecen a membres dels cossos de policia de Catalunya i vigilants municipals que porten a terme funcions de monitor/a d'educació viària.
Podeu consultar més informació al web de l' Institut de Seguretat Pública de Catalunya.
Fullet amb forma de qüestionari per als joves que van d'acompanyants en motocicletes i ciclomotors.
L'objectiu és motivar la sensibilització, el respecte i la seguretat dels joves quan van "de paquet".
Aquest recurs també està disponible en suport físic i es pot sol·licitar contactant amb el servei territorial de Trànsit que us correspongui.
Còmic adreçat principalment a joves conductors o passatgers de moto o ciclomotor.
El lector podrà reflexionar sobre l'ús dels elements de seguretat passiva (com el casc), la conducció i el consum d'alcohol, l'excés de velocitat, el risc d'escoltar música mentre es condueix i les distraccions.
Com que es tracta d'un recurs que també incideix en riscos generals (alcohol, ús del mòbil i auriculars, distraccions, conductes imprudents...), és perfectament aplicable als conductors i passatgers de turismes.
Aquest recurs està disponible en suport físic i es pot sol·licitar contactant amb el servei territorial de Trànsit que us correspongui.
Joc de sobretaula sobre la bicicleta per a nois i noies a partir de 12 anys, per recordar temes de seguretat viària mentre es diverteixen.
L'objectiu és motivar la reflexió sobre l'ús de la bicicleta.
Fins a 6 jugadors o equips de jugadors competeixen per fer un recorregut urbà.
Per avançar, cal respondre preguntes relacionades amb la circulació, el ciclisme o la bicicleta.
Guanya qui demostri una estratègia, uns coneixements i unes habilitats millors durant el recorregut.
Aquest recurs està disponible en suport físic i es pot sol·licitar contactant amb el servei territorial de Trànsit que us correspongui.
Alcohol i conducció no combinen bé.
En primer lloc, els alumnes posen en comú els efectes del consum d'alcohol en la conducció.
Tot seguit, es visiona una unitat del DVD que motivarà la reflexió de tot el grup.
Els alumnes analitzen les diferents alternatives de transport quan se surt de festa basant-se en el contingut del DVD.
Es tracta de valorar si és millor sortir de festa i no conduir, o bé anar de festa i no beure.
En aquesta tercera sessió es tracta de trencar amb vells mites sobre l'alcohol i reconèixer què s'amaga darrere les paraules d'alguns personatges del DVD.
Aquestes sessions s'adrecen a millorar els coneixements dels nois i noies sobre l'alcohol i els seus efectes sobre la conducció, a promoure la reflexió i la presa de consciència sobre el risc i les conseqüències de beure alcohol i conduir, i a afavorir l'adopció de comportaments més segurs.
Cada sessió es pot fer en un temps de 50 a 60 minuts.
Vídeo que mostra la història d'un grup de joves que arriba a casa d'un d'ells per fer una petita festa a l'aire lliure.
Un dels nois beu massa i queda adormit.
Quan es desperta, pateix els efectes de l'excés d'alcohol i intenta agafar la moto per tornar a casa.
Uns desconeguts impedeixen que condueixi en aquest estat.
L'objectiu és que els joves reconeguin i valorin la influència mútua entre el grup social i reflexionin sobre la probabilitat d'un accident i el dany propi o aliè que se'n pugui derivar.
El vídeo permet treballar la solidaritat com a valor, aportant elements per reflexionar sobre què és, en quins àmbits la posem en pràctica i en quins altres som insolidaris.
Aquest recurs està disponible en suport DVD i es pot sol·licitar contactant amb el servei territorial de Trànsit que us correspongui.
Audiovisual adreçat a joves sobre l'ús del reflector per augmentar la visibilitat sobretot durant els desplaçaments nocturns.
L'objectiu és conscienciar-los de la importància de fer-se veure.
Cal tenir en compte que els reflectors ens poden fer visibles a uns 150 metres quan els il·luminen els fars d'un automòbil en plena foscor, de manera que els conductors tenen més possibilitats de reacció.
A la nit, a la carretera, és obligatori que els vianants facin servir reflectors.
Vídeo que mostra la història de dos nois que condueixen els seus ciclomotors i esperen al carrer la sortida de dues companyes de l'institut.
Un dels nois provoca l'altre i el repta a fer una cursa urbana de motos.
Els objectius són identificar situacions en què influeixen factors externs de tipus social, percebre les influències externes com a elements que condicionen les conductes i ser conscient del risc que comporta prendre decisions sota pressions externes.
"Joves i Mobilitat" és un concurs organitzat pel RACC i el Servei Català de Trànsit amb l'objectiu de promoure entre els joves actituds que fomentin una mobilitat responsable, sostenible i segura.
La temàtica d'aquesta edició, "Joves, bicis, patinets... i seguretat viària.
Què fem?", està dedicada als vehicles de mobilitat personal i convida els més joves a reflexionar sobre aquests nous models de transport.
Hi poden participar alumnes de secundària, batxillerat i cicles formatius, així com nois i noies de 13 a 17 anys que siguin membres de casals de joves o centres de lleure.
S'hi pot participar a través de dues categories.
La primera està adreçada als joves, que podran donar la seva visió sobre la mobilitat mitjançant anuncis gràfics, vídeos per a Instagram o projectes de millora de la seguretat viària.
En aquesta modalitat serà necessària la col·laboració d'un/a tutor/a que s'encarregui de fer la inscripció i la presentació dels treballs.
L'altra categoria està destinada a centres d'ensenyament, que optaran al premi de millor projecte educatiu en mobilitat segura en funció de la iniciativa en aquest àmbit que hagin desenvolupat durant el curs.
El termini de presentació de treballs s'ha ampliat.
Aneu consultant la informació actualitzada a través de l'enllaç adjunt.